Dror Or locuia în kibbutzul Beeri, ai cărui locuitori s-au numărat printre cei grav afectaţi de atacul asupra teritoriului israelian al mişcării islamiste palestiniene Hamas.
Soţia sa, Yonat, a fost ucisă în acest atac, în timp ce doi dintre cei trei copii ai lor, Noam şi Alma, în vârstă de 17 şi, respectiv, 13 ani, au fost răpiţi şi apoi eliberaţi în cadrul unui acord la sfârşitul lunii noiembrie.
„S-a confirmat acum că Dror Or, care a fost răpit de Hamas la 7 octombrie, a fost ucis, iar corpul său este reţinut în Gaza”, a declarat guvernul israelian pe contul său oficial de X, adăugând că Alma, Noam şi fratele lor Yahli sunt acum orfani.
Dror Or was kidnapped along with two of his children, Noam and Alma, on 10/7. Hamas terrorists set their house on fire and murdered his wife, Yonat.
— American Jewish Committee (@AJCGlobal) January 4, 2024
Noam and Alma were released in November, but Dror remains in captivity. #BringThemAllHomehttps://t.co/D2U0Sytmzm. pic.twitter.com/IDk1XKKetq
Dror Or a fost bucătar și producător de brânză în fabrica de lapte Beeri, o linie de producție artizanală de brânzeturi premiată, fondată în 1991, potrivit The Times of Israel.
Anunţul morţii lui Dror Or intervine în timp ce ţările mediatoare – Qatar, Statele Unite şi Egipt – aşteaptă răspunsul Hamas la o nouă propunere de armistiţiu, combinată cu eliberarea ostaticilor.
La sfârşitul lunii noiembrie, un armistiţiu de o săptămână a dus la eliberarea a 105 ostatici, dintre care 80 de israelieni şi cetăţeni cu dublă cetăţenie. Ei au fost eliberaţi în schimbul a 240 de palestinieni deţinuţi de Israel.
Războiul a izbucnit la 7 octombrie, când comandourile Hamas au efectuat un atac care s-a soldat cu moartea a 1.170 de persoane, în principal civili, potrivit unui raport al AFP bazat pe date oficiale israeliene.
Mai mult de 250 de persoane au fost răpite şi 129 sunt încă captive în Gaza, dintre care 35 au murit până acum, printre care Dror Or.
Ca represalii, Israelul a jurat să anihileze Hamas şi a lansat o vastă ofensivă în Fâşia Gaza, care a făcut până în prezent peste 34.500 de victime, majoritatea civili, potrivit Ministerului Sănătăţii al mişcării islamiste armate.